Predsjednik Surinama
<s>Predsjednik Republike Surinam (nizozemski: President van de Republiek Suriname) je, prema Ustavu Surinama iz 1987. godine, državni poglavar i predsjednik vlade Surinama, odnosno nositelj izvršne vlasti, te vrhovni zapovjednik Vojske Surinama.</s><s>Funkcija predsjednika utemeljena je 1975. godine kada je Surinam stekao nezavisnost od Nizozemske, a do ustavnih promjena 1987. godine funkcija je bila mahom ceremonijalne prirode.</s><s>Inauguracijski obnašatelj ove dužnosti bio je Johan Ferrier, učitelj i veteran u politici koji je od 1968. godine bio nizozemski guverner Surinama.</s><s>Nakon njegove ostavke 1980. godine, predsjednici su - sve do 1988. godine - mahom bili tek marionete koje je imenovao de facto državni poglavar, potpukovnik Dési Bouterse, koji je vladao gotovo bez ikakvih ograničenja.</s><s>Uloga i ovlasti predsjednika konačno su definirane u Ustavu iz 1987. godine, međutim demokratski izbor predsjednika ustalio se tek od 1991. godine zbog internih političkih nemira.</s>

<s>Predsjednik Surinama danas se bira u Narodnoj skupštini na petogodišnji mandat, zajedno sa svojim potpredsjednikom.</s><s>Za izbor je potrebna dvotrećinska većina.</s><s>Za vrijeme obnašanja mandata, predsjednik se mora odreći svih drugih političkih ili poslovnih funkcija.</s><s>Predsjednik je nositelj izvršne vlasti, ali obavlja i niz ceremonijalnih dužnosti.</s><s>Predsjednikom može postati svaki državljanin Surinama koji ima prebivalište u Surinamu najmanje šest godina i minimalno 30 godina.</s>

<s>Aktualni je predsjednik Chan Santokhi, koji je na dužnosti od 16. srpnja 2020. godine.</s>

<s>Vidi i 
 Lista predsjednika Surinama
 Potpredsjednik Surinama
 Premijer Surinama</s>

<s>Vanjske veze 
  Kabinet van de President van de Republiek Suriname 
  Constitution of the Republic of Suriname, 1987</s>

<s>Politika Surinama
Surinam</s>

